ג'ון תומסון (שחקן)

ג'ון פטריק תומסון (באנגלית: John Patrick Thomson; נולד בשם פטריק פרנסיס מקאליר ב-2 באפריל 1969) הוא קומיקאי ושחקן אנגלי, הידוע מתפקידיו בתוכנית המערכונים "The Fast Show", בסיטקום "Men Behaving Badly", ובסדרה "רגליים קרות". תומסון נולד בסלפורד שבלנקשייר למרי מק'אליר שמסרה אותו לאימוץ בגיל שישה שבועות. הוא אומץ ממקלט לילדים קתולי על ידי אנדרו ומריטה תומסון מדידסבורי. להוריו המאמצים נולד בן נוסף. הוא למד בבית הספר התיכון הקתולי "All Hallows Catholic High School" ליד פרסטון שבלנקשייר, וסיים את הלימודים עם שלוש בחינות O-levels. בין השנים 1985 ל-1987 למד בראנשו קולג' לבחינות A-levels ולימודי תיאטרון. אחר כך הוא דחה מלגת לימודים בארצות הברית כדי ללמוד דרמה במנצ'סטר פוליטכניק. קומדיה וטלוויזיה בהיותו באוניברסיטה פגש תומסון את סטיב קוגן, שארגן לו עבודה בתוכנית "Spitting Image". השניים שתפו פעולה בהמשך בתוכניות כגן "The Dead Good Show", תוכנית הפיילוט משנת 1993 של טלוויזיית גרנדה, הסדרה "Coogan's Run", התוכנית " Paul and Pauline Calf video diaries" בה שיחק בתפקיד "בוב השמן", ובסדרה "Knowing Me Knowing You with Alan Partridge" בה היה שותף לכתיבה. תומסון גם הופיע במופעים החיים של קוגן, והם שיחקו יחד בדרמה הקומית "אנשי המסיבות". ב-1992 זכו השניים בפרס "Perrier Comedy Award" על הופעתם בפסטיבל הפרינג' של אדינבורו. תומסון הופיע בתפקידי משנה בעונה הראשונה של הסדרה הקומית "Fist of Fun" של סטיוארט לי וריצ'רד הרינג. ב-1994 הופיע תומסון בתוכנית המערכונים "The Fast Show" של ה-BBC, והמשיך להופיע בה עד 2001. תומסון גילם דמויות בלתי נשכחות כגון הפעלולן החירש צ'יפ קוב, ואוהד הכדורגל רוג'ר. הדמות הזכורה ביותר היא של לואי בלפור, מארח ב"ג'אז קלאב". עוד השתתף בתוכנית "The Fast Show Live" ובתוכנית הספין אוף "טד וראלף". ב-1996 הופיע תומסון לצדה של מורין ליפמן בתפקיד בוב אקרס במחזה "The Rivals" בתיאטרון רויאל אקסצ'נג' במנצ'סטר. בשנות התשעים של המאה העשרים השתתף בסדרות טלוויזיה שונות כגון "Soldier Soldier" ו-"Men Behaving Badly", ואחר כך לוהק לתפקיד פיט גיפורד בסדרת הדרמה קומית של רשת ITV "רגליים קרות". המפיקים הכירו את תומסון כי ליהקו אותו לפני כן בדרמה בשם "The Perfect Match". הסדרה "רגליים קרות" רצה עד 2003, ועל הופעתו בסדרה היה תומסון מועמד לפרס השחקן הקומי הטוב ביותר של פרס הקומדיה הבריטית לשנת 2001. ב-2002 כיכב תומסון בתפקיד סטנלי טולי בדרמה קומית בשם "Stan the Man" של טלוויזיית גרנדה. חלק מהצילומים נערכו בפרוורים בדרום מנצ'סטר. אחרי סיום הסדרה "רגליים קרות", הופיע תומסון בהפקה של המחזה "בחירתו של הובסון" ברויאל אקסצ'נג'. על הופעתו זו זכה לשבחים בעיתון האינדפנדנט, והיה מועמד לפרס השחקן הטוב ביותר בתפקיד ראשי של "מנצ'סטר איבנינג ניוז". באותה שנה השתתף תומסון בסדרה "Comic Relief does Fame Academy" של ה-BBC בתפקיד "סטודנט" שאמור להיות "מסולק". ב-2004 שיחק בדרמה המוזיקלית "בלקפול" בתפקיד טוני קורלט. תומסון השתתף בדיבוב בסדרת הטלוויזיה לילדים "ביל ובן", ובתפקיד מר וינדפול בסרט "וולאס וגרומיט והארנב הקטלני". ב-2006 החל להופיע בסדרה המשפטית "New Street Law" שמתרחשת במנצ'סטר. תומסון גילם דמות של בריסטר שהוא "נוכל חביב" בשם צ'ארלי דרלינג, וכיכב לצדו של ג'ון האנה. העונה השנייה של הסדרה שודרה החל מינואר 2007. בפברואר 2007 שיחק תומסון בתפקיד סר אלן פרנטיס בסדרה הקומית "Kombat Opera Presents... The Applicants", פרודיה על תוכנית הריאליטי "The Apprentice". במרץ 2007 הופיע בתפקיד המהפנט ריי בולד במותחן בן שלושה חלקים של רשת ITV בשם "Mobile". בהמשך אותה שנה השתתף כשחקן אורח בדמות נייג'ל פירסון בעונה השנייה של הסדרה "קינגדום". בעונה השלישית שיחק בסדרה בתפקיד קבוע. באוקטובר 2008 שיחק תומסון בשלושה פרקים באופרת הסבון של ITV "קורוניישן סטריט בתפקיד החשמלאי-בדרן ג'סי. הפרקים שודרו בדצמבר אותה שנה. בינואר 2009 פורסם שתומסון ימשיך לשחק באותה דמות במשך שישה חודשים. הדמות של ג'סי חזרה ל"קורוניישן סטריט" ביוני. ב-2010 עזב תומסון את הסדרה עם סיום החוזה שלו. בהמשך אותה שנה גילם את דמותו של התסריטאי ה. ו. קרשו בדרמה "The Road to Coronation Street", על פיתוח הסדרה "קורוניישן סרטיט" בשנות השישים של המאה העשרים. ב-2011 הוכרז שתומסון יצטרף לצוות השחקנים של סדרת הטלוויזיה "דרך ווטרלו" של ה-BBC. עוד ב-2011 היה תומסון מתמודד בסדרת הריאליטי לידוענים "71 Degrees North". ב-2015 הצטרף תומסון לצוות השחקנים של הסדרה "After Hours" בתפקיד ג'ף החביב, וחזר להופיע עם חבריו הוותיקים קרייג קאש וקרוליין הארן שגילמה את אשתו שילה. ב-2013 התמודד תומסון בתוכנית "מאסטר שף לידוענים". ב-2015 החל לככב בתפקידים שונים בתוכנית המערכונים של קית' למון. תומסון הוא הקריין של הסדרה הדוקומנטרית "Obsessive Compulsive Cleaners". בספטמבר 2015 החל לקריין את התוכנית "Police Interceptors". ב-18 בנובמבר 2017 השתתף תומסון בשעשועון "החוליה החלשה" עבור התוכנית "Children in Need". רדיו בינואר 2008 שיחק תומסון בתפקיד מייק (טופז) בסדרת הדרמה הקומית "Pick Ups" של רדיו 4 של ה-BBC. ב-12 באפריל 2008 החל תומסון להגיש תוכנית בימי ראשון בצהרים ברדיו מנצ'סטר של ה-BBC. שידור התוכנית הסתיים ב-22 בנובמבר 2008. ב-2016 החל תומסון לשמש כקפטן של פאנל בתוכנית הרדיו "Gaby's Talking Pictures" בהגשת גבי רוזלין. ב-2005 התחתן תומסון עם חברתו סמנתה שארפ. לבני הזוג שי שתי בנות: אוליביה (ילידת 2002) וסופיה מלודי (ילידת 2010). מדיה וקבצים בנושא ג'ון תומסון בוויקישיתוף ג'ון תומסון, במסד הנתונים הקולנועיים IMDb (באנגלית) ג'ון תומסון, באתר AllMovie (באנגלית) ג'ון תומסון, במסד הנתונים הקולנועיים KinoPoisk (ברוסית) ג'ון תומסון, באתר MusicBrainz (באנגלית) ג'ון תומסון, באתר Discogs (באנגלית) >Cooke, Rachel (2003-05-11) "Infamy, infamy ...", The Observer. Retrieved on 2007-02-17 Shimmon, Katie (2006-06-06) "College days", Guardian Unlimted. Retrieved on 2007-02-17 Rampton, James (1999-01-02) "Staying In: Interview John Thomson: The very fast show", The Independent. Retrieved on 2013-01-31 Bourke, Kevin (2003-04-25) "Thomson's Choice", Manchester Evening News. Retrieved on 2007-02-17 Anonymous (2003-11-11) "Manchester Evening News Awards 2003", The British Theatre Guide. Press release (2003-03-03) "Comic Relief Does Fame Academy – celebrity students revealed", BBC Press Office. Retrieved on 2007-02-17 Press release (2003-03-10) "Comic Relief Does Fame Academy – John Thomson packs his bags", BBC Press Office. Retrieved on 2007-02-17 Press release (2006-04-25) "John Thomson plays Charlie Darling", BBC Press Office. Retrieved on 2007-02-17 Deans, Jason (26-02-2007, "ITV's Lewis tops Sunday night TV", Guardian Unlimited. Retrieved on 2007-04-19 "Stephen Fry returns to his Kingdom". What's on TV. 2008-07-01. אורכב מ-המקור ב-1 באוקטובר 2011. נבדק ב-2008-07-04. {{cite news}}: (עזרה) Green, Kris (21 January 2009). "Thomson to make permanent Corrie return", Digital Spy. Retrieved on 21 January 2009. Kilkelly, Daniel (16 February 2010). "John Thomson leaving Corrie role". Digital Spy. Retrieved on 16 February 2010. Daniels, Colin (29 May 2011). "'Waterloo Road' casts Paul Nicholls, John Thomson". Digital Spy. Retrieved on 31 May 2011. BBC. "BBC Radio 4 - Pick Ups". www.bbc.co.uk. Plunkett, John (2008-03-31). "Fast Show star John Thomson gets BBC Radio show". Guardian.co.uk. נבדק ב-2008-04-05. Guide, British Comedy (17 בנובמבר 2016). "Gaby Roslin to host Radio 4 film panel show". {{cite web}}: (עזרה) Kilkenny, Daniel (31 March 2010). "John Thomson welcomes baby girl". Digital Spy. Retrieved on 2 April 2010. "The Brothers Grimsby (2016)".